**РАЗДЕЛ II**

**МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ,ПОКАЗАТЕЛИТЕ И ОТНОСИТЕЛНАТА ИМ ТЕЖЕСТ**

**За обществена поръчка с предмет:**

**„Реконструкция на част от водоснабдителните системи на селата в община Борован по четири обособени позиции:**

**Обособена позиция № 1: Реконструкция на част от водоснабдителната система на с. Добролево;**

**Обособена позиция № 2: Реконструкция на част от водоснабдителната система на с. Сираково;**

**Обособена позиция № 3: Реконструкция на част от водоснабдителната система на с. Нивянин;**

**Обособена позиция № 4: Реконструкция на част от водоснабдителната система на с. Малорад”**

**Методиката за определяне на комплексната оценка е еднаква за всички обособени позиции**

Оценяването и класирането на офертите се извършва по критерия за възлагане **„оптимално съотношение качество/цена”**, по смисъла на чл. 70, ал. 2, т. 3 от ЗОП.

Класирането на допуснатите до оценка оферти се извършва на база получената от всяка оферта **„Комплексна оценка“ (КО).** Комплексната оценка представлява сума от индивидуалните оценки по определените предварително от възложителя показатели, отразяващи оптималното съотношение качество/цена, както следва:

|  |  |
| --- | --- |
| **Показател – П** | **Максимално възможен брой точки** |
| П1 – Техническо предложение за изпълнение на поръчката (Тп) | 50 |
| П2 – Ценово предложение (Цп)  | 50 |

Комплексна оценка **(КО) = Тп + Цп**

На първо място се класира участникът, събрал най-много точки. Максималният брой точки, който може да получи участник на комплексна оценка, е **100 т.**

**Указания за определяне на оценката по всеки показател**

**1. Показател П1 „ТЕХНИЧЕСКО ПРЕДЛОЖЕНИЕ” (Тп)**

**Максимален брой точки по показателя - 50 точки.**

Оценката по показател П1 (Тп) се формира на базата на представените от всеки участник технически предложения и се извършва по точковата система на оценяване по скалата посочена по-долу. То трябва задължително да e съобразено с Техническата спецификация на съответната обособена позиция, проектната документация и останалите изисквания, заложени в документацията за участие и да не бъде преценено като „неподходяща оферта“. На оценка подлежат единствено предложения, които отговарят на минималните изисквания на възложителя към съдържанието на отделните части на офертата, на другите изисквания на възложителя, посочени в документацията за участие, на техническата спецификация, на действащото законодателство, на съществуващите технически изисквания и стандарти и са съобразени със спецификата на поръчката.

***„Неподходяща оферта“*** е тази оферта, която не отговаря на техническите спецификации и на изискванията за изпълнение на поръчката или е подадена от участник, който не отговаря на поставените критерии за подбор или за когото е налице някое от посочените в процедурата основания за отстраняване.

**Техническото предложение представлява предложение за цялостния подход за изпълнение на обекта, при което трябва задължително да съдържа най-малко следните изискуеми елементи:**

1. Предложение за подхода и организация на изпълнение на обекта, включващ технологията и последователността на извършване на СМР (изпълнението на обекта следва да е разделено по дейности и задачи съобразно организацията на участника, при съблюдаване на предварително обявените условия на възложителя), като е представено съблюдаването на общите изисквания за безопасни и здравословни условия на труд в строителството.
2. Предложение за организацията на обезпечаване на необходимите ресурси, организация на работата на човешкия ресурс за всички дейности, включени в поръчката, с посочена йерархична схема, при което е посочено как се разпределят основните отговорности и дейностите между предвидения от участника човешки ресурс, в съответствие с изложението на подхода за изпълнение на обекта и предварително обявените условия на възложителя.
3. Предложение по отношение процеса на комуникация и координация, контрол и субординация както между експертите на изпълнителя, така и между заинтересованите лица в рамките на изпълнението на поръчката, включително при допустимите варианти по прекъсването и.
4. Предложение за реализация на идентифицираните като минимално необходими базови мерки, касаещи социални характеристики, а именно намаляване на негативното въздействие от изпълнението върху кръга засегнати лица. Мерките е необходимо задължително да отчитат спецификата на възлаганите работи и да са насочени към конкретната обществена поръчка, а не да са мерки от общ характер, т.е. да са приложими към всяка една поръчка за СМР без значение на нейния обхват и специфични особености. Всяка мярка е необходимо да съдържа едновременно следните два компонента:

А) Предложение относно обхвата и предмета на мярката;

Б) Текущо прилагане на мярката и предприемане и прилагане на действия в случаите на отклонение от изпълнението ѝ.

Базовите мерки идентифицирани като минимално необходими са:

* Организиране на работния процес, така че да се сведе до минимум прекъсването на водоподаването в населените места;
* Информиране на населението в обхвата на работите относно предстоящи строително-монтажни работи.
1. Предложение за реализация на идентифицираните като минимално необходими базови мерки за ограничаване на негативното влияние от строителния процес върху околната среда. Мерките е необходимо задължително да отчитат спецификата на възлаганите работи и да са насочени към конкретната обществена поръчка, а не да са мерки от общ характер, т.е. да са приложими към всяка една поръчка за СМР без значение на нейния обхват и специфични особености. Всяка мярка е необходимо да съдържа едновременно следните два компонента: А). Предложение относно обхвата и предмета на мярката; и Б). Текущо прилагане на мярката и предприемане и прилагане на действия в случаите на отклонение от изпълнението ѝ.

Базовите мерки идентифицирани като минимално необходими са:

* Недопускане на замърсяване на работните и прилежащите площи с отработени горива, масла и др.работни течности от механизацията;
* Намаляване запрашеността на атмосферния въздух при изпълнение на поръчката;
* Управление на генерираните строителни отпадъци в процеса на строителство;
1. Следва да се представи Линеен график (във формат Диаграма на Гант или еквивалентен вид) придружен от диаграми на работната ръка и механизацията – който отразява всички дейности и задачи за изпълнението на поръчката, отчитайки времето за тяхното изпълнение, включително подготвителни работи (мобилизация), работи по изпълнението на СМР, тествания, предаване на строежа, както и всички други съпътстващи работи, необходими за постигане целите на проекта, и разпределение на работната сила и механизация, при съблюдаване правилната технологична последователност на дейностите, с оглед осигуряване на качественото изпълнение на обществената поръчка. Предложеният линеен график трябва да отразява предложението за изпълнение на всички дейности по поръчката и да е в съответствие с техническата спецификация за съответната обособена позиция и предварително обявените условия на възложителя.

***Забележка:*** Линейният график не подлежи на оценяване, но следва задължително да се представи обвързано с организацията на изпълнение на дейностите, доколкото представя изпълнението в съответствие с офертата на участника и изискванията на възложителя. Срокът /сроковете/ за изпълнение на дейностите, заложен в линейния график, трябва да съответства на предложения срок /срокове/ в образеца на техническото предложение от Документацията за участие за възлагане на обществена поръчка, както и на съдържанието на останалите елементи от техническото предложение.

**ВАЖНО!**

**Участник се отстранява от процедурата:**

* **Ако не е разработил техническото предложение съгласно техническите спецификации и предварително обявените условия на ВЪЗЛОЖИТЕЛЯ.**
* **Ако се установи несъответствие между който и да е от елементите на техническото предложение и изискуемия линеен график за изпълнение на поръчката;**
* **Ако е налице несъответствие/несъгласуваност/противоречие между елементи на отделните раздели/части/компоненти на техническото предложение;**
* **Ако в техническото предложение са налични общи текстове, приложими за всяка поръчка за СМР, без да е отчетена спецификата на настоящата**;
* **Ако са налични паразитни текстове, непредназначени за настоящата поръчка;**
* **Ако е налице дословно копиране на текстове от техническата спецификация.**

Първо Техническото предложение се проверява дали отговоря на минимално поставените изисквания за съдържание, качество и наличие на задължително изискуеми елементи и дали в своята последователност гарантира навременното и спрямо минималните изисквания на техническата спецификация постигане на резултати.

Оценката на конкретната оферта се определя при следния ред:

|  |  |
| --- | --- |
| **Техническо предложение за изпълнение на поръчката (Тп)** | **Конкретна оценка, точки** |
| Техническото предложение отговоря на минимално поставените изисквания за съдържание, качество и наличие на задължително изискуеми елементи и в своята последователност гарантира навременното и спрямо минималните изисквания на техническата спецификация постигане на резултати, **но спрямо него не може да бъде констатирано мотивирано наличие (не просто формално включване или поставяне на текстове) на никое от определените от възложителя надграждащи условия** | **30 точки** |
| ***УСЛОВИЯ, НАДГРАЖДАЩИ ТЕХНИЧЕСКОТО ПРЕДЛОЖЕНИЕ:**** 1. За всяка задача са посочени ключови моменти при изпълнението, свързаните с тях изходни данни и факторите, които са съществени за навременното и качествено изпълнение на поръчката, и са дефинирани необходимите ресурси за нейното изпълнение (материали, механизация и оборудване, човешки ресурси и др.) с посочени конкретни задължения на отговорния/те ключов/и експерт/и съобразно спецификата на задачата и предложения подход за изпълнение.
* 2. Представена е вътрешна организация като последователност от конкретни мерки, действия и задължения на отговорните експерти, които осигуряват вътрешния контрол на участника при изпълнението на поръчката в обем, който освен да гарантира качественото, навременно изпълнение в съответствие с изискванията на приложимите към изпълнението на поръчката норми, стандарти и практики, обосновава повишаване на ефективността при изпълнението на поръчката.
* 3. Предложени са допълнителни мерки извън базово идентифицираните от възложителя като минимално необходими, касаещи социални характеристики, а именно намаляване на негативното въздействие от изпълнението върху кръга засегнати лица. Допълнителните мерки е необходимо задължително да отчитат спецификата на възлаганите работи и да са насочени към конкретната обществена поръчка, а не да са мерки от общ характер, т.е. да са приложими към всяка една поръчка за СМР без значение на нейния обхват и специфични особености. Всяка мярка е необходимо да съдържа едновременно следните два компонента: А). Предложение относно обхвата и предмета на мярката; и Б). Текущо прилагане на мярката и предприемане и прилагане на действия в случаите на отклонение от изпълнението ѝ.
* 4. Предложени са допълнителни мерки извън базово идентифицираните от възложителя като минимално необходими, касаещи екологични характеристики, а именно намаляване на негативното въздействие от изпълнението върху околната среда. Допълнителните мерки е необходимо задължително да отчитат спецификата на възлаганите работи и да са насочени към конкретната обществена поръчка, а не да са мерки от общ характер, т.е. да са приложими към всяка една поръчка за СМР без значение на нейния обхват и специфични особености. Всяка мярка е необходимо да съдържа едновременно следните два компонента: А). Предложение относно обхвата и предмета на мярката; и Б). Текущо прилагане на мярката и предприемане и прилагане на действия в случаите на отклонение от изпълнението ѝ.
 |  |
| Техническо предложение, което отговаря на предварително обявените изисквания на възложителя, съдържа задължително изискуемите елементи и в своята последователност, гарантира навременното и спрямо изискванията на техническата спецификация постигане на резултати, и надгражда минималните изисквания **КАТО спрямо него може да бъде заключено мотивирано наличието на ЕДНО от изброените условия, надграждащи техническото предложение** | **35 точки** |
| Техническо предложение, което отговаря на предварително обявените изисквания на възложителя, съдържа задължително изискуемите елементи и в своята последователност, гарантира навременното и спрямо изискванията на техническата спецификация постигане на резултати, и надгражда минималните изисквания **КАТО спрямо него може да бъде заключено мотивирано наличието на ДВЕ от изброените условия, надграждащи техническото предложение** | **40 точки** |
| Техническо предложение, което отговаря на предварително обявените изисквания на възложителя, съдържа задължително изискуемите елементи и в своята последователност, гарантира навременното и спрямо изискванията на техническата спецификация постигане на резултати, и надгражда минималните изисквания **КАТО спрямо него може да бъде заключено мотивирано наличието на ТРИ от изброените условия, надграждащи техническото предложение** | **45 точки** |
| Техническо предложение, което отговаря на предварително обявените изисквания на възложителя, съдържа задължително изискуемите елементи и в своята последователност, гарантира навременното и спрямо изискванията на техническата спецификация постигане на резултати, и надгражда минималните изисквания **КАТО спрямо него може да бъде заключено мотивирано наличието на ЧЕТИРИ от изброените условия, надграждащи техническото предложение** | **50 точки** |

ВАЖНО ! Ще се счита, че всяко от изброените по-горе надграждащи **условия не е налице и същото няма да бъде отчетено като надграждащо** конкретното предложение за изпълнение на поръчката, за оферти, в които по отношение на което и да е от описаните „Условия, надграждащи техническото предложение“ е констатирано наличие на външни признаци за спазването им, но същите не отговарят на условията за надграждане на предложението, тъй като е спазена само формата, но тя не допринася за качеството на изпълнението.

**Условието не е налице и същото няма да бъде отчетено като надграждащо** конкретното предложение за изпълнение на поръчката и в случай, когато по отношение на конкретно условие бъдат открити такива пропуски и/или несъответствия, които от една страна не могат да повлияят на изпълнението на поръчката, с оглед спазване на правилната технологична последователност и минималните изисквания на възложителя, но от друга страна, наличието на пропуски и/или несъответствия, в конкретното условие, не позволява на същото да допринесе за повишаване качеството на изпълнението.

**Достатъчно е наличието на една от горецитираните хипотези, за да не бъде отчетено условието като надграждащо техническото предложение.**

**2. Показател П2 „ЦЕНОВО ПРЕДЛОЖЕНИЕ” (Цп)**

До оценка по този показател се допускат само оферти, които съответстват на условията за изпълнение на обществената поръчка. Максимален брой точки по показателя – 50 точки. Оценките на офертите по показателя се изчисляват по формулата:

**Цп = (Цmin / Цi) х 50 = .......... (брой точки), където**

Цi е предложената обща цена за СМР в лева без ДДС съгласно Ценовото предложение на съответния участник.

Цmin е минималната предложена обща цена за СМР в лева без ДДС съгласно Ценовите предложения на допуснатите участници.

Цп е оценката по показателя.

Комисията изчислява точките с точност до втория знак след десетичната запетая.

***!!! В случай че комплексните оценки на две или повече оферти са равни, за определяне на изпълнител между класираните на първо място оферти се прилагат разпоредбите на чл. 58, ал. 2 и 3 от ППЗОП.***